**Сағатының** тақырыбы: **Ұлттық тәрбие – ұлағат көзі**
Мақсаты:
а) Ата-аналардың үлгісі негізінде оқушыларды ата-аналарын сыйлауға, құрметтеуге тәрбиелеу.
б) Халқымыздың әдет-ғұрпы, салт-дәстүрі арқылы оқушылардың бойында асыл да адамгершілік қасиеттерді қалыптастыру

Көрнекілігі: Отбасы, ата-ана, салт-дәстүрлер туралы нақыл сөздер.

**Тәрбие сағат**тың барысы:

І. Қазақ халқының құнды өсиеттері

ІІ. Сан саяхат
IІІ. Тыйым сөздер.

«Ұрпақ үшін тыйым сөздердің пайдасы бар ма?»
ІV. Салт-дәстүр. (бейнекөрсетілім)

Мұғалім сөзі:

*3-слайд.* Рухы асқақ, іргесі берік ел боламыз десек, ең бастысы ұрпақ тәрбиесі мен біліміне сергек қарауымыз тиіс.

**Осы орайда Ұлттық тәрбиенің мақсаты** – ұлттық сана-сезімі қалыптасқан, ұлттық мүдденің өркендеуіне үлес қоса алатын ұлттық құндылықтар мен жалпы адамзаттық құндылықтарды өзара ұштастыра алатын ұлтжанды тұлғаны тәрбиелеу.

Ұлттық тәрбиенің көздері: Фольклор, халық ауыз әдебиеті, ұлттық әдебиет, әдет-ғұрып, салт-дәстүр, ұлағатты қағидалар, шешендік сөздер, мақал-мәтелдер, ұлы ойшылдардың еңбегінде жатыр.

*4-слайд.* Балаға мінез үш алуан адамнан жұғады: бірінші ата-анасынан, екіншісі – ұстазынан, үшіншісі –құрбысынан.

**Отбасы тәрбиесінің ұлттық ерекшеліктері; туыстық қарым-қатынас, жеті ата** туралы түсінік, перзенттік парыз бен қарыз, ұлттық намыс, сана-сезім, отансүйгіштік, еңбексүйгіштік қасиеттер ұлттық тәрбиенің негізгі бағыттарына жатады.Тұрмыс – салтқа байланысты туған әдет-ғұрыптар мен салт-дәстүрлердің, бәрінде халықтың арман-тілегі, ой-пікірі, келешек ұрпаққа айтар өсиеті көрініс беріп отырады.

*5-слайд*

Ыстық алақан. (Оқушыларды ортаға шақырып, шаттық шеңберін құрады. «Ыстық алақан» әдісі бойынша мұғалім мен оқушылар бір-біріне жылы лебіздерін жеткізеді.

*6-слайд.* Топқа бөлу. «Сыңарын тап»

Сыр сандықтың ішінде мақал-мәтелдердің бөліктері берілген. Шашыраңқы сөздерден тиісті мақал-мәтелді құрастыру арқылы оқушылар екі топқа бөлінеді.

Мұғалім сөзі:
«Ата – асқар тау, ана – бауырындағы бұлақ, бала — жағасындағы құрақ.» деп атам қазақ текке айтпаған ғой. Өйткені, бақыт та, нұр да, жыр да, тыныста - бала. Осы бала бағбаны кімдер?
Әрине, ата- ана. Жас жеткіншек қашан да ата – ананың ақылы, үлгі-өнегесі арқылы өсіп қалыптасады.

*7-слайд.* Қазақ халқының келешек ұрпаққа үлгі-өнеге көрсетіп, ұлттық тәрбиеге баулитын құнды өсиеттері бар. 7, 5, 3 қасиетті сандарында қазақ халқының бізге жеткен өсиеттері сақталған. Ендеше әр санға жеке-жеке тоқталып өтсек.

*8-слайд.*

**Жеті қазына                Жеті ата           Жеті жұт**

Ер жігіт                                         1. Бала                          1. Құрғақшылық

Сұлу әйел                                      2. Әке                           2. Жұт (мал қырылу)

Ақыл, білім                                   3.Ата                            3.Өрт

Жүйрік ат                                      4.Арғы ата                   4. Оба (ауру)

Қыран бүркіт                                5. Баба                          5. Соғыс

Берен мылтық                               6. Түп ата                     6. Топан су

Жүйрік тазы (ит)                           7. Тек ата                     7. Зілзала (жер сілкіну)

**Жеті күн      Жеті ғалам                   Жеті әулие**

Бүгін                        1. Шығыс                            1. Меке шәріп

Ертең                       2. Батыс                                2. Мәдина шәріп

Бірсүгіні                  3. Оңтүстік                           3. Бұхар шәріп

Арғы күні                4. Солтүстік                         4. Шам шәріп

Ауыр күн                5. Аспан (жоғары ғалым)                    5. Қатым шәріп

Соңғы күн               6. Жер орта                          6. Құддыс (Мысыр) шәріп

Азына                      7. Жер асты( төменгі ғалым)         7. Кәләм шәріп (Құран)

**Жеті жоқ                                         Жеті жетім**

Жерде өлшеуіш жоқ                                    1. Тыңдамаған сөз жетім

Аспанда тіреуіш жоқ                                   2. Киюсіз тозған боз жетім

Таста тамыр жоқ                                           3. Иесіз қалған жер жетім

Тасбақада талақ жоқ                                     4. Басшысы жоқ ел жетім

Аққуда сүт жоқ                                              5. Аққу – қазсыз көл жетім

Аллада бауыр жоқ                                         6. Жерінен айырылған ел жетім

Жылқыда өт жоқ.                7. Замандасы болмаса  – бәрінен де сол жетім

 *9-слайд.*

**Бес қару            Бес өсиет                          Бес намаз**

Садақ                               1. Топасқа сенбе                                 1. Таң намазы

Мылтық                          2. Жауға иілме                                     2. Бесін намазы

Найза                               3. Сақ жүр                                            3. Екінді намаз

Қылыш                            4. Аз үйге сенбе                                  4. Ақшам намазы

Айбалта                          5. Жарлыдан сый алма                      5.Жашиық намазы

**Бес жаратылыс                                        Бес қатер**

Күн                                                                          1. От

Ай                                                                            2. Жау

Жұлдыз                                                                   3. Борыш

Күндіз                                                                     4. Ауру

Түн                                                                          5. Сөз

*10-слайд.*

**Үш даусыз         Үш арсыз           Үш тәтті**

Мінез                               1. Ұйқы арсыз                            1. Жан тәтті

Кәрілік                            2. Күлкі арсыз                            2. Мал тәтті

Ажал                               3. Тамақ арсыз                           3. Жар тәтті

**Үш ғайып                  Үш қадірлі              Үш қуат**

Ажал ғайып                              1. Ырыс                                     1. Ақыл қуат

Қонақ ғайып                             2. Бақ                                         2. Жүрек қуат

Несібе ғайып                            3. Дәулет                                   3. Тіл қуат

*11-слайд.* І. «Сан саяхат». Оқушыларға сан сұрақтары беріледі.
Оқушыларға:
1. Жеті ата деген не? Өз жеті атаңды білесің бе?
2. Төрт түліктің пірлерін ата?
3. Сүтті төрт түлік малдың аттарына байланысты ата (қой, ешкі, сиыр- сүт, бие сүті- қымыз, түйе сүті-шұбат)
4. Жылқы туралы мақал- мәтел айта аласыз ба?
(Жылқының сүті шекер, еті бал. Адам жылқы мінезді. Жылқы-малдың патшасы.)
5. «Қара кемпір», «Қара шал», «Бозторғай» әндерінің авторы кім? (әнші сазгер А.Қоразбаев)

*12-слайд.* Шығармашылық үзіліс.
«Ұлттық тәрбие – құндылық бастауы» эсселерін оқу.

*13-слайд.* Қазақ халқы – рухани зор байлықтың мұрагері. Ежелгі ата-бабаларымыздың күмбірлеген күміс күйі, сыбызғы сырнайының үні, асқақтата салған әсем әні, ғашықтық жырлары, мақал-мәтел, шешендік сөздер,айтыс өлеңдерінің сан ғасыр бойы өз ұрпағын сегіз қырлы, бір сырлы, өнегелі де өнерлі адамгершілік ар-ожданы жоғары намысқой азамат етіп тәрбиелеп келгені тарихи шындық.

*14-слайд.* IІІ. Тыйым сөздер

Қазақ халқының тәрбие құралдарының бірі - тыйым сөздер. Бұл сөздер есі кірген балаларды жаман әдет, жат пиғыл, орынсыз қылық, теріс мінездерден сақтандырып отырған. Тізені құшақтау - жалғыз қалудың, қолды төбеге қою - ел-жұрттан безінудің, үлкеннің жолын кесу - әдепсіздіктің, асты төгу - ысыраптың белгісі деп танылған және ондай ерсі істерге қатаң тыйым салынған.

Мұндай тыйым сөздер ел ішінде өте көп. Солардың кейбір үлгілері тақтадағы суреттерде жасырылған.

(Берілген суреттердің мағынасына қарай тыйым сөздерді табады.)

*15-слайд.* Қазақ халқының салт-дәстүрлері осы ұлттың мінез-құлқын, қасиеттерін көрсетеді. Кейбір салт-дәстүрлері мен әдет-ғұрыптары сол халықтың тұрмысына, тәрбиесі мен мінезіне, сеніміне, ырымына қарай қалыптасып, келеді.

Қазақ халқының қандай салт-дәстүрлерін білесіңдер?

*16-слайд. Салт-дәстүрлер. (бейнекөрсетілім)*

*17-18-19 слайд.* «Тұсаукесер» Асем, Жанерке.

*20-21 слайд.* «Шілдехана» Альмансур, Дамир, Мирас.

*22-23-24 слайд.* «Қыз ұзату» Гауһар, Меруерт, Жангүлім.

*25-слайд.* Рефлексия. «Екі жұлдыз, бір тілек»

Екі жұлдыз – бүгінгі сабақта екі ұнаған нәрсе, бір тілек – жақсартуды қажет ететін нәрсе немесе болашаққа тілек.

*26-слайд.* Мұғалімнің қорытынды сөзі:
Жас ұрпақты Отанын, туған жерін сүйіп, оны қорғай білуге үйрету, оқушы бойында патриоттық сезім мен адамгершілік сананы қалыптастыру-егеменді мемлекетіміздің әр отбасы мен азаматтарының міндеті.